ఇంఫాల్: మరోసారి మణిపూర్ సీఎంగా పదవీ బాధ్యతలు చేపట్టాలనుకున్న ముఖ్యమంత్రి ఇబోబి సింగ్కు నిరాశ ఎదురైంది. కొత్త ప్రభుత్వం ఏర్పాటుకు మార్గం సుగమం చేస్తూ తక్షణం సీఎం పదవికి రాజీనామా చేయాలని గవర్నర్ నజ్మా హెఫ్తుల్లా ఆయనను ఆదేశించారు. ఆదివారం రాత్రి ఇబోబి సింగ్, డిప్యూటీ సీఎం గైఖంగమ్, రాష్ట్ర కాంగ్రెస్ అధ్యక్షుడు టి.ఎన్.హవోకిప్లు గవర్నర్ను కలిశారని, ప్రభుత్వ ఏర్పాటు ప్రక్రియ ప్రారంభించేందుకు వీలుగా ఇబోబిని తక్షణం రాజీనామా చేయాలని గవర్నర్ కోరారని గవర్నర్ కార్యాలయ వర్గాలు తెలిపాయి. నిబంధనల ప్రకారం, ప్రస్తుత సీఎం రాజీనామా చేయనంతవరకూ కొత్త ప్రభుత్వం ఏర్పాటు ప్రక్రియ ప్రారంభం కాదని వారు తెలిపారు. గవర్నర్తో సమావేశమైన సందర్భంగా 28 మంది కాంగ్రెస్ ఎమ్మెల్యేల జాబితాను చూపించి ప్రభుత్వం ఏర్పాటు చేసేందుకు ఆహ్వానించాలని ఇబోబి సింగ్ కోరారని, నేషనల్ పీపుల్స్ పార్టీ (ఎన్పీపీ)కి చెందిన నలుగురు ఎమ్మెల్యేల మద్దతు కూడా తమకే ఉందని ఆయన క్లెయిమ్ చేశారని ఆ వర్గాల సమాచారం. అయితే ఒక సాధారణ కాగింతంపై ఎన్పీపీ ఎమ్మెల్యేల పేర్లు ఉండటంపై అభ్యంతరం వ్యక్తం చేసిన నజ్మా హెఫ్తుల్లా....ఎన్పీపీ అధ్యక్షుడు, ఎమ్మెల్యేలను తన వద్దకు తీసుకురావాలని అన్నట్టు తెలుస్తోంది. ఇబోబి వాదనను క్రాస్చెక్ చేసుకోవాల్సిన బాధ్యత తనపై ఉందని, ఎన్పీపీ ఎమ్మెల్యేలను తాను చూసేంతవరకూ కాగితం ముక్కపై ఉన్న పేర్లను మద్దతు లేఖగా తాను పరిగణించలేనని గవర్నర్ తేల్చిచెప్పినట్టు ఆ వర్గాలు వెల్లడించాయి. కాగా, బీజేపీ అధినాయకత్వం కూడా గవర్నర్ను కలిసి తమకు బయట ఎమ్మెల్యేలతో కలిసి 32 మంది ఎమ్మెల్యేల మద్దతు ఉందని గవర్నర్ను కలిసి విన్నవించింది.
infal: marosari manipur cmga padavee baadhyatalu chepattalanukunna mukhyamantri ibobi singku niraasa eduraindi. kotta prabhutvam erpaatuku maargam sugamam chestu takshanam cm padaviki rajinama cheyalani gavarnar najma heftulla aayananu aadesinchaaru. aadivaaram raatri ibobi sing, deputy cm gaikhangam, rashtra congress adhyakshudu ti.en.havokiplu gavarnarnu kalisaarani, prabhutva erpaatu prakriya praarambhinchenduku veelugaa ibobini takshanam rajinama cheyalani gavarnar korarani gavarnar kaaryaalaya vargaalu telipai. nibandhanala prakaaram, prastuta cm rajinama cheyanantavarakuu kotta prabhutvam erpaatu prakriya praarambham kaadani vaaru telipaaru. gavarnartho samavesamaina sandarbhamgaa 28 mandi congress emmelyela jaabitaanu chuupinchi prabhutvam erpaatu chesenduku aahvaaninchaalani ibobi sing korarani, neshanal peepuls party (enpeepy)ki chendina naluguru emmelyela maddatu kuudaa tamake undani aayana claim chesarani aa vargala samacharam. ayithe oka saadhaarana kaagintampai enpeepy emmelyela paerlu undatampai abhyantaram vyaktam chesina najma heftulla....enpeepy adhyakshudu, emmelyelanu tana vaddaku teesukuraavaalani annattu telustondi. ibobi vaadananu craschech chesukovalsina baadhyata tanapai undani, enpeepy emmelyelanu taanu chusentavarakuu kaagitam mukkapai unna paerlanu maddatu lekhagaa taanu pariganinchalenani gavarnar telchicheppinattu aa vargaalu velladinchaayi. kaga, bgfa adhinaayakatvam kuudaa gavarnarnu kalisi tamaku bayata emmelyelatho kalisi 32 mandi emmelyela maddatu undani gavarnarnu kalisi vinnavinchindi.